Motherwell
Motherwell (škotsko-gelski: Tobar na Màthar, škotski: Mitherwall) je grad na sredini Škotske od 31,906 stanovnika, on je i administrativni centar područnog savjeta 
Sjevernog Lanarkshira.

Motherwell je svojevremeno bio grad u historijskoj grofoviji Lanarkshire.

Geografske karakteristike
Motherwell leži u srcu škotskog Lowlandsa, sjeverno od rijeke Clyde, udaljen oko dvadesetak km jugoistočno od Glasgowa, pa je danas njegovo predgrađe

Historija
Za rimskih vremena, pored grada i rijeke Clyde išla je rimska cesta, ali iz tih vremena nema gotovo ništa.

Motherwell se prvi put spominje pod imenom Moderwelt, između 1583. - 1611. to ime izvedeno je od vrela po kojem je bio poznat, a koje je za tih duboko religioznih vremena zvano - Mother's Well ([Marija (majka Isusova)|Majčino (Borodičino)]] vrelo).
Na mjestu tog vrela (danas u centru grada - Ladywell Road) danas stoji spomen ploča.

Motherwell je počeo naglo izrastati od kraja 19. i početkom 20. vijeka, kao snažni industrijski centar. Taj se rast bazirao na rudnicima ugljena, proizvodnji čelika i teškoj industriji.

Čeličana iz Motherwella bila je najveća britanska čeličana prije svjetskog rata u njoj su proizvedene čelične ploče za velike 
prekooceanske brodove poznatog brodara Cunard Line (Queen Mary i Queen Elizabeth). Zbog tog su ga u to vrijeme zvali Steelopolis (Čelični grad).

Ali kad je krajem 20. vijeka kolabiralo rudarstvo, a s njim i teška industrija Motherwell se našao u teškoj recesiji.

Privreda
Danas većina zaposlenih u gradu (koji se zapravo još nije oporavio) radi u uslužnim djelatnostima i pogonima lake industrije, 
ali još uvijek ima puno nezaposlenih.

Gradovi prijatelji 
 , Schweinfurt

Izvori

Vanjske veze 

 Motherwell na portalu Encyclopædia Britannica 
Gradovi u Škotskoj